Kari Elisabeth Kaski

Kari Elisabeth Kaski (født 12. juli 1987 i Kirkenes) er en norsk miljøverner og politiker (SV) og stortingsrepresentant for Oslo siden 2017.

Liv og virke 
Kaski er fra Kirkenes i Finnmark, men har bodd i Oslo siden 2005. Hennes politiske bakgrunn er først og fremst fra miljøbevegelsen; hun meldte seg inn i SV etter terrorangrepene i Norge 2011. 

Hun var medlem av sentralstyret i Natur og Ungdom fra 2008 til 2011. Fra 2009 var hun engasjert som politisk rådgiver for Zero Emission Resource Organisation (ZERO), og fra 2012 til 2015 nestleder og politisk ansvarlig i ZERO.

Hun ble valgt til partisekretær i SV på landsmøtet på Gardermoen i mars 2015. Hun etterfulgte Silje Schei Tveitdal i stillingen. Hun gikk av i 2017 og ble etterfulgt av Audun Herning.

Kari Elisabeth Kaski er søsteren til Ragnhild Kaski, tidligere generalsekretær i AUF.

Stortingskomitéer 
 2021–2025: 2. nestleder i Finanskomiteen og medlem av SVs gruppestyre
 2017–2021: Medlem av Finanskomiteen, innpisker og medlem av SVs gruppestyre

Referanser

Eksterne lenker 
 
 
 

Norske miljøvernere
Sosialistisk Venstrepartis ledelse
Personer fra Sør-Varanger kommune
Stortingsrepresentanter 2017–2021
Stortingsrepresentanter 2021–2025
Stortingsrepresentanter fra SV
Stortingsrepresentanter for Oslo